
104                                                                  DR 30.7.2018                                                       

 
Maka, dengan ini, Tuan Yang di-Pertua, saya berterima kasih kerana memberi 

peluang kepada saya dan saya menyokong Titah Seri Paduka Baginda Yang di-Pertuan 
Agong. Sekian, terima kasih.  

 Timbalan Yang di-Pertua [Tuan Nga Kor Ming]: Terima kasih Yang Berhormat 
Limbang. Seterusnya saya menjemput Yang Berhormat Kuala Kedah.  

 

7.29 mlm. 

Dr. Azman bin Ismail [Kuala Kedah]: Bismillahi Rahmani Rahim. Terima kasih 
Tuan Yang di-Pertua kerana memberikan saya peluang untuk turut sama berbahas 
menyokong Usul Menjunjung Kasih Titah Seri Paduka Baginda Yang di-Pertuan Agong. Saya 
juga mengambil peluang mengucapkan tahniah kepada Tuan Yang di-Pertua dan semua 
yang kembali ke Dewan ini. Tuan Yang di-Pertua yang lepas juga, saya ucapkan tahniah.  

Tuan Yang di-Pertua, dalam masa yang singkat ini, saya ingin menyentuh dua isu 
nasional dan satu isu kawasan saya.  

■1930 

Pertamanya ialah isu tentang harga sawit dan harga getah yang sangat rendah 
sekarang dan sangat membebankan penanam sawit serta penoreh getah dan juga kita 
sebagai rakyat Malaysia kerana ia membebankan kewangan negara.   

Pada saya Tuan Yang di-Pertua, seperti yang saya pernah sarankan dulu harga 
sawit sama sekali tidak akan stabil dan tinggi kalau kita gagal untuk melaksanakan beberapa 
perkara asas. Perkara asasnya ialah sawit ini ialah makanan. Asasnya dicipta oleh Allah SWT 
sebagai makanan. Maka kita kena kembali memasarkan sawit sebagai satu makanan sihat 
yang istimewa.  

Apabila kita dapat memasarkannya dengan bijak seperti mana juga sekarang kelapa 
dipasarkan sebagai virgin coconut oil atau minyak kelapa dara misalannya dan ia berjaya 
menangkap imaginasi masyarakat dan dalam benak masyarakat, minda mereka yang kelapa 
itu sihat. Maka imej kelapa telah berubah dengan begitu hebat. Kalau kita pergi ke Eropah 
dan kita masuk ke supermarket dan kita tanyakan produk atau kesihatan untuk apa-apa 
masalah, kita akan disyorkan kelapa. Malangnya itu tidak berlaku kepada kelapa sawit.   

 

[Timbalan Yang di-Pertua (Dato’ Mohd Rashid Hasnon) mempengerusikan 
Mesyuarat] 

 

Antara sebabnya ialah kerana kita memasarkannya sebagai berbagai-bagai benda.  
Antara yang banyak kita berikan fokus ialah sebagai diesel. Saya harus menyebut di sini 
bahawa fokus itu tidak tepat. Kelapa sawit sebagai diesel sebagai misalnya tidak akan 
bertahan lama kerana dunia bergerak ke arah kenderaan elektrik.  

Dengan kita menjual kelapa sawit sebagai makanan dan sebagai diesel, maka 
dalam benak manusia ia serba boleh dan bukan terbaik sebagai makanan sedangkan ia 
sebenarnya makanan yang sangat berkhasiat.  Ada nutriennya yang tidak ada di tempat lain.  
Vitamin E dalam bentuk tocotrienol, ada coenzyme Q10 dan ada berbagai-bagai lemak tepu 
yang baik dan medium chain fatty acid dan berbagai-bagai benda.   

Jadi kalau kita pasarkan dan dengan memasarkan melalui rangkaian orang-orang 
yang health conscious di barat dan di seluruh dunia, doktor-doktor dan juga pengamal 
perubatan dan juga orang-orang yang sekarang pasaran barang-barang kesihatan ini sangat 
besar. Mereka rasa sawit ini sangat baik, sangat elok, sangat penting dan mereka jatuh cinta 
kepada sawit. Maka masalah imej tadi akan selesai.  

Apabila ditohmah dengan pelbagai tohmahan seperti sekarang, ia tidak akan 
memberikan kesan yang besar.  Itu kita lihat kepada kelapa. Ini kerana bila orang cinta, orang 
tidak akan pandang sisi lemah dan sisi buruk sesuatu produk atau seseorang itu.   

 

 



Maka, dengan ini, Tuan Yang di-Pertua, saya berterima kasih kerana memberi peluang kepada saya dan saya menyokong Titah Seri Paduka Baginda Yang di-Pertuan Agong. Sekian, terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Limbang. Seterusnya saya menjemput Yang Berhormat Kuala Kedah. 7.29 mlm. Dr. Azman bin Ismail [Kuala Kedah]: Bismillahi Rahmani Rahim. Terima kasih Tuan Yang di-Pertua kerana memberikan saya peluang untuk turut sama berbahas menyokong Usul Menjunjung Kasih Titah Seri Paduka Baginda Yang di-Pertuan Agong. Saya juga mengambil peluang mengucapkan tahniah kepada Tuan Yang di-Pertua dan semua yang kembali ke Dewan ini. Tuan Yang di-Pertua yang lepas juga, saya ucapkan tahniah. Tuan Yang di-Pertua, dalam masa yang singkat ini, saya ingin menyentuh dua isu nasional dan satu isu kawasan saya. #1930 Pertamanya ialah isu tentang harga sawit dan harga getah yang sangat rendah sekarang dan sangat membebankan penanam sawit serta penoreh getah dan juga kita sebagai rakyat Malaysia kerana ia membebankan kewangan negara. Pada saya Tuan Yang di-Pertua, seperti yang saya pernah sarankan dulu harga sawit sama sekali tidak akan stabil dan tinggi kalau kita gagal untuk melaksanakan beberapa perkara asas. Perkara asasnya ialah sawit ini ialah makanan. Asasnya dicipta oleh Allah SWT sebagai makanan. Maka kita kena kembali memasarkan sawit sebagai satu makanan sihat yang istimewa. Apabila kita dapat memasarkannya dengan bijak seperti mana juga sekarang kelapa dipasarkan sebagai virgin coconut oil atau minyak kelapa dara misalannya dan ia berjaya menangkap imaginasi masyarakat dan dalam benak masyarakat, minda mereka yang kelapa itu sihat. Maka imej kelapa telah berubah dengan begitu hebat. Kalau kita pergi ke Eropah dan kita masuk ke supermarket dan kita tanyakan produk atau kesihatan untuk apa-apa masalah, kita akan disyorkan kelapa. Malangnya itu tidak berlaku kepada kelapa sawit. [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. Antara sebabnya ialah kerana kita memasarkannya sebagai berbagai-bagai benda. Antara yang banyak kita berikan fokus ialah sebagai diesel. Saya harus menyebut di sini bahawa fokus itu tidak tepat. Kelapa sawit sebagai diesel sebagai misalnya tidak akan bertahan lama kerana dunia bergerak ke arah kenderaan elektrik. Dengan kita menjual kelapa sawit sebagai makanan dan sebagai diesel, maka dalam benak manusia ia serba boleh dan bukan terbaik sebagai makanan sedangkan ia sebenarnya makanan yang sangat berkhasiat. Ada nutriennya yang tidak ada di tempat lain. Vitamin E dalam bentuk tocotrienol, ada coenzyme Q10 dan ada berbagai-bagai lemak tepu yang baik dan medium chain fatty acid dan berbagai-bagai benda. Jadi kalau kita pasarkan dan dengan memasarkan melalui rangkaian orang-orang yang health conscious di barat dan di seluruh dunia, doktor-doktor dan juga pengamal perubatan dan juga orang-orang yang sekarang pasaran barang-barang kesihatan ini sangat besar. Mereka rasa sawit ini sangat baik, sangat elok, sangat penting dan mereka jatuh cinta kepada sawit. Maka masalah imej tadi akan selesai. Apabila ditohmah dengan pelbagai tohmahan seperti sekarang, ia tidak akan memberikan kesan yang besar. Itu kita lihat kepada kelapa. Ini kerana bila orang cinta, orang tidak akan pandang sisi lemah dan sisi buruk sesuatu produk atau seseorang itu.